REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/153-14

24. jun 2014. godine

B e o g r a d

ZAPISNIK

SA 14. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 24. JUNA 2014. GODINE

Sednica je počela u 13,05 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Katarina Rakić, Aleksandar Marković, Olgica Batić, Milisav Petronijević, Saša Maksimović, Veroljub Matić, Obrad Isailović, Darko Laketić i Dragana Barišić.

Sednici je prisustvovala Mira Petrović, zamenik Milana Krkobabića.

Sednici nisu prisustvovali članovi Odbora: Milan Krkobabić, Đorđe Milićević, Snežana Malović, Vesna Martinović, Ljubiša Stojmirović i Dušica Stojković.

Na predlog predsednika, Odbor je većinom glasova utvrdio sledeći

D n e v n i r e d:

1. Zahtev Fiskalnog saveta za davanje saglasnosti za angažovanje lica po ugovoru o privremenim i povremenim poslovima (21 broj 112-2086/14 od 23. juna 2014. godine);

2. Razno.

**Prva tačka dnevnog reda**: Zahtev Fiskalnog saveta za davanje saglasnosti za angažovanje lica po ugovoru o privremenim i povremenim poslovima (21 broj 112-2086/14 od 23. juna 2014. godine)

Vladimir Vučković, član Fiskalnog saveta, obrazložio je članovima i zamenicima članova Odbora zahtev koji je Fiskalni savet uputio Odboru radi dobijanja saglasnosti za dodatno radno angažovanje pet lica po ugovoru o privremenim i povremenim poslovima, počev od 30. juna do kraja 2014. godine. U nastavku svog izlaganja objasnio je razloge zbog kojih Fiskalni savet, i pored sistematizovanih radnih mesta prema Pravilniku o unutrašnjem uređenju i sistematizaciji radnih mesta u svojim stručnim službama mora dodatno da angažuje pet lica po ugovoru o privremenim i povremenim poslovima, što čini više od 10% od ukupnog broja zaposlenih na neodređeno vreme.

Diskusije nije bilo.

Na predlog predsednika, Odbor je većinom glasova dao saglasnost Fiskalnom savetu za dodatno radno angažovanje pet lica po ugovoru o privremenim i povremenim poslovima, radi nesmetanog obavljanja stručnih poslova iz delokruga rada Fiskalnog saveta.

**Druga tačka dnevnog reda**: Razno

U okviru ove tačke dnevnog reda nije bilo pitanja niti predloga.

\*\*\*

Sednica je završena u 13,15 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić